SET ปิดเช้าบวก 11 จุด แรงซื้อ “แบงก์-พลังงาน” หนุน
SET ปิดเช้าบวก 11 จุด รับแรงซื้อ “แบงก์-พลังงาน” หนุน แนวโน้มช่วงบ่ายบวกต่อ ให้แนวรับ 1,600 จุด และแนวต้าน 1,610 จุด
SET ปิดเช้าบวก 11 จุด รับแรงซื้อ “แบงก์-พลังงาน” หนุน แนวโน้มช่วงบ่ายบวกต่อ ให้แนวรับ 1,600 จุด และแนวต้าน 1,610 จุด
28 มี.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้ารีบาวด์ตามภูมิภาคเอเชีย จากนักลงทุนคลายกังวลวิกฤตธนาคารในสหรัฐหลัง เฟิร์สต์ ซิติเซนส์ แบงก์แชร์ส (First Citizens BancShares) ตกลงเข้าซื้อกิจการซิลิคอน วัลเลย์ แบงก์ (SVB) โดยข้อตกลงดังกล่าวครอบคลุมถึงเงินฝากและเงินกู้ทั้งหมดของ SVB เป็นผลดีต่อหุ้นกลุ่มแบงก์ของไทยเช้าเห็นการฟื้นตัวขึ้นมาตามไปด้วย
นอกจากนี้ ราคาน้ำมันดิบ WTI และเบรนท์ก็ปรับตัวขึ้นแรง ตอบรับข่าวตุรกีหยุดการสูบน้ำมันดิบจากเขตปกครองตนเองเคอร์ดิสถานในอิรักผ่านทางท่อส่งน้ำมัน หลังจากคำตัดสินของศาลอนุญาโตตุลาการยืนยันว่าการส่งออกน้ำมันจำเป็นต้องได้รับความเห็นชอบจากรัฐบาลอิรัก โดยการส่งออกน้ำมันผ่านท่อลำเลียงแห่งนี้คิดเป็นสัดส่วนราว 0.5% ของอุปทานน้ำมันโลก หรือประมาณ 450,000 บาร์เรล/วัน ทำให้เป็นปัจจัยหนุนต่อหุ้น PTTEP ปรับตัวขึ้นอย่างโดดเด่น โดยมีผลต่อดัชนีฯ ราว 2 จุด
สำหรับแนวโน้มช่วงบ่ายคาดดัชนีน่าจะยังยืนอยู่ในแดนบวกได้ต่อหลังจากโมเมนตัมต่างๆ ดีขึ้น โดยให้แนวรับที่ 1,600 จุด และแนวต้าน 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,570.98 ล้านบาท ปิดที่ 134.00 บาท เพิ่มขึ้น 1.50 บาท
PTTEP มูลค่าการซื้อขาย 1,116.72 ล้านบาท ปิดที่ 149.50 บาท เพิ่มขึ้น 5.50 บาท
SCB มูลค่าการซื้อขาย 930.98 ล้านบาท ปิดที่ 103.00 บาท เพิ่มขึ้น 1.50 บาท
DELTA มูลค่าการซื้อขาย 849.07 ล้านบาท ปิดที่ 986.00 บาท ลดลง 6.00 บาท
BBL มูลค่าการซื้อขาย 579.84 ล้านบาท ปิดที่ 154.50 บาท เพิ่มขึ้น 2.50 บาท